দক্ষিণ কোরিয়ার ভূগোল
দক্ষিণ কোরিয়া পূর্ব এশিয়ায় কোরিয়া উপদ্বীপের দক্ষিণ অর্ধে অবস্থিত। এটি এশীয় স্থলভূমির সুদূর পূর্বপ্রান্তে অবস্থিত। দক্ষিণ কোরিয়ার স্থল সীমানায় একমাত্র দেশ উত্তর কোরিয়া। এটি দক্ষিণ কোরিয়ার উত্তর দিকে কোরীয় অসামরিকীকৃত অঞ্চল বরাবর ২৩৮ কিলোমিটার (১৪৮ মা) সীমানা জুড়ে আছে। দক্ষিণ কোরিয়ার বেশিরভাগ সীমানা জল দ্বারা পরিবেষ্টিত এবং সমুদ্র বরাবর এর ২,৪১৩ কিলোমিটার (১,৪৯৯ মা) উপকূল রেখা রয়েছে; এর পশ্চিমে আছে পীতসাগর (দক্ষিণ কোরিয়ায় বলা হয় সোহে কোরীয়: 서해; হাঞ্জা: 西海; যার আক্ষরিক অর্থ পশ্চিম সাগর), দক্ষিণে আছে পূর্ব চীন সাগর, এবং পূর্ব দিকে আছে জাপান সাগর (দক্ষিণ কোরিয়ায় বলা হয় দোংহে কোরীয়: 동해; হাঞ্জা: 東海; যার আক্ষরিক অর্থ পূর্ব সাগর). ভৌগোলিকভাবে দক্ষিণ কোরিয়ার স্থলভাগ প্রায় ১,০০,০৩২ বর্গকিলোমিটার (৩৮,৬২৩ মা২)। দক্ষিণ কোরিয়ার ২৯০ বর্গকিলোমিটার (১১০ মা২) অঞ্চল জলপূর্ণ। এর স্থানাঙ্কগুলির আসন্ন মান হল ৩৭° উত্তর, ১২৮° পূর্ব।